1. **E kuminsamentu di e konflikto.**
	* Rebelion kontra di Dios promé ku humanidat a eksistí (Gen. 3:1). Hesus a yama e ser aki ku a sembra deskonfiansa entre Dios i Su kreaturanan “ un enemigu ,” kual El a identifiká komo e diabel (Mt. 13:39). Did God create the devil, that is, did God create an evil being?
	* E Beibel ta bisa nos ku e diabel ta un angel yamá Lusifèr (Isa. 14:12). E angel aki a wòrdu keá perfekto i (Eze. 28:12). El a wòrdu eksaltá na e posishon di mas haltu ku un angel lo por aspirá na dje: kerubin protektivo (Ez. 28:13-14).
	* Dios a konsentí na djé, meskos ku tur Su sernan kreá, libertat di skohementu i , ineksplikablemente, Lusifèr a disidí pa rebeldiá, i a aspirá pa okupá e trono di Dios (Ez. 28:15; Is. 14:13-14).
2. **Rebelion den Shelu.**
	* Den su deseo pa usurpá e trono di Shelu, Lusifèr a lanta dudanan den e angelnan tokante di e hustisia di e gobiernu divino. Nan tur no tabata liber? Pakiko someté na leinan severo i, podisé, inhustu òf variable (inkonstante?
	* Lusifer a rechasá tur di Dios Su yamadanan amoroso pa kambia su aktitut.
	* E rebelion a bira un konflikto habrí, un guera unda kada angel mester a tuma nan desishon. 1/3 parti di e angelnan a sigui Satanás, mientras ku e sobrá a pèrmanesé fiel na Dios (Rev. 12:4a).
	* Awe e guera ta kontinuá. Satanás ainda ta aktivo. E ta purba pa lastra tur persona pa rebeldiá kontra di Dios. Tin solamente dos banda. Esnan kende kier obedesé Dios Su Lei, òf esnan kende ta rechas’é. E desishon ta di nos (Deut. 30:11, 16, 19; Josué . 24:15).
3. **Rebelion riba Tera.**
	* Dios a krea humanidat den un ambiente perfekto, djis manera e angelnan (Gen. 1:31).
	* Dios a krea nos tambe ku e poder pa skohe libremente. El a duna Adam un simpel òrdu: “ pero bo no mester kome for di e palu di konosementu di bon i malu” (Gen. 2:17).
	* Satanás desviadamente a pone Adam i Eva a duda den Dios, a desobedes’Ele (Gen. 3:6, 9-13, 19). Adam a habri e porta pa piká drenta, i asina morto a pasa na tur hende (Rom. 5:12). Nos tur ta pagando pa Adam su piká?
	* Nos kada un ta paga pa nos propio piká: “ pasombra nos tur a peka i ta falta e gloria di Dios” (Rom. 3:23).
4. **Amor ta dal bèk.**
	* Asta promé ku El a anunsiá e konsekuensianan di desobedensia, Dios a komuniká na Adam i Eva ku tabatin un plan pa nan redenshon (Gen. 3:15).
	* Humanidat boluntariamente a separá su mes for di e Kreador. Pero leu for di bandonando Su yiunan ingrato(malagradesido), Dios a revelá Su bèrdadero karakter dor di stima nan mas ayá di kreensha (Juan 3:16).
	* Morto no mester tabata e destino etèrno pa e pekador. Hesus a mustra Su amor dor di paga e preis di piká ku Su bida (Rom. 5:8).
	* No tin nada den nos ku ta hasi nos digno di Dios Su amor. Sinembargo, ku kada gota di sanger ku Hesus a drama na Kalvario, Dios ta bisa nos: “ Mi ta stimá bo.”
5. **E konflikto awe.**
	* Awe, Hesus ta intersedé pa nos den e Santuario Selestial (Heb. 9:24; 7:25).
	* Dor di birtut di Su sanger dramá riba e krus, Hesus ta presentá nos dilanti di e Tata – i dilanti di tur e habitantenan di e Universo – komo hendenan hustu i perfekto , digno di okupá un lugá den Shelu.
	* Pesei, nos ta wòrdu invitá pa aserká Dios ku konfiansa pa medio di Hesus (Heb. 4:15-16).
	* Hesus kier pa nos konta riba djÉ pa kada nesesidat den nos bida (Juan 14:13-14). Kaminda tin temor(miedu), E ta trese pas; kaminda tin gulpa, E ta trese pordon; kaminda tin debilidat, E ta trese forsa.
	* Hesus Su deseo di mas grandi ta pa biba ku nos eternamente (Juan 17:24). Esaki tambe ta bo deseo di mas grandi?